สถานการณ์น้ำใน กทม. ดีขึ้น เตรียมพร้อมรับมือเต็มกำลังหากฝนตกเพิ่มขึ้น
นายชัชชาติ สิทธิพันธุ์ ผู้ว่าราชการกรุงเทพมหานคร กล่าวถึงสถานการณ์น้ำใน กทม. ว่าขณะนี้สถานการณ์ดีขึ้นน้ำในคลองทุกคลองต่ำกว่าระดับน้ำที่สามารถควบคุมได้ซึ่งมีเพียงบางจุดเท่านั้นที่ยังคงมีน้ำท่วมขังอยู่ แต่ กทม. ได้ส่งหน่วยงานที่เกี่ยวข้องดำเนินการแล้ว ส่วนการรองรับสถานการณ์ฝนที่ตกหนัก กทม. ได้เตรียมพร้อมเต็มกำลังทุกจุดในการขุดลอกคลอง กำจัดผักตบชวา ขณะที่สถานการณ์น้ำเหนือในตอนนี้ยังไม่เป็นเรื่องที่น่าห่วงเนื่องจากน้ำทะเลหนุนยังคงไม่ขึ้นสูงโดยได้มีการประสานกับกรมชลประทานและหน่วยงานที่เกี่ยวข้องในการบริหารการจัดการน้ำเพื่อรองรับสถานการณ์ฝนที่ตกหนักและวางแผนการจัดการน้ำท่วมขังในเขต กทม. ผู้ว่าราชการกรุงเทพมหานคร กล่าวอีกว่า อนาคตต้องมีการทบทวนยุทธศาสตร์ใหม่หากปริมาณน้ำฝนเพิ่มขึ้นสภาวะการเปลี่ยนแปลงทางภูมิศาสตร์โลกมีผลทำให้ฝนตกรุนแรงขึ้น นอกจากเรื่องสถานการณ์น้ำแล้วยังคงมีเรื่องของฝุ่น PM 2.5 ที่เป็นเรื่องของ กทม.ในการจับตามอง